Nicholas Baptiste

Nicholas Baptiste (sündinud 4. augustil 1995 Ottawas) on Kanada jäähokimängija, kes mängib Soome kõrgliigaklubis Tappara ründajana paremäärel.

Tema isa on pärit Haitilt. Oma esimese uisupaari sai ta Päästearmeelt. Uisutama hakkas ta kuueaastaselt ja liitus esimese jäähokivõistkonnaga järgmisel aastal."From The Natural to The Prospect". Ottawa Citizen. 30.1.2011. Vaadatud 6.4.2022

Aastatel 2011–2015 mängis ta Ontario Hockey League'i klubis Sudbury Wolves ja Erie Otters.

2013. aastal valis Buffalo Sabres ta NHL-i draftis 69. valikuna. Hooajal 2015–16 asus ta mängima American Hockey League'is (AHL) Sabresi tütarklubis Rochester Americans. NHL-is debüteeris ta Sabresi meeskonnas 18. oktoobril 2016 mängus Calgary Flamesi vastu. Esimese värava sai ta NHL-is kirja järgmises mängus Vancouver Canucksi vastu, kuid tegelikult lõid Canucksi mängijad litri oma väravasse (Baptiste oli viimane Sabresi mängija, kes enne väravat litrit puutus ja tänu sellele määrati värav talle)."Sabres unable to capitalize in loss to Vancouver". NHL.com. 21.10.2016. Vaadatud 6.4.2022 Debüüthooajal sai Baptiste NHL-is 14 mänguga 
kirja kolm väravat ja ühe väravasöödu. Sabresi meeskonnas mängis ta ka hooajal 2017–18, saades 33 mänguga kirja 4+2.

Aastatel 2018–2021 mängis Baptiste ainult AHL-i klubides: Milwaukee Admirals, Toronto Marlies, Belleville Senators ja Texas Stars.

2021. aasta juulis sõlmis ta üheaastase lepingu Soome kõrgliigaklubiga Tampere Ilves."Kanadalaishyökkääjä Nicholas Baptiste Ilveksen riveihinKanadalaishyökkääjä Nicholas Baptiste Ilveksen riveihin". ilves.com. 21.7.2021. Vaadatud 6.4.2022 Hooajal 2022/23 mängis ta Saksamaa kõrgliigaklubis Kölner Haie. Seejärel naasis ta Soome kõrgliigasse ning sõlmis üheaastase lepingu Tapparaga.

2013. aastal tuli Baptiste Kanada kuni 18-aastaste koondisega omavanuste maailmameistriks.

 Viited 

 Välislingid 
 Nicholas Baptiste NHL.com lehel
 Nicholas Baptiste hockeydb.com lehel

Kategooria:Kanada jäähokimängijad
Kategooria:Buffalo Sabresi mängijad
Kategooria:Tampere Ilvese jäähokimängijad
Kategooria:Kölner Haie mängijad
Kategooria:Tappara mängijad
Kategooria:Sündinud 1995